Jacob Mollerup
Jacob Mollerup er en dansk journalist og redaktør.
Mollerup, der er cand.polit., blev i 1983 erhvervsreporter på Politiken. I 1988 blev han redaktionschef og i 1994 tillige nyhedsredaktør på avisen. I årene 1995-1996 var han ansat på TV-Avisen, hvor han bl.a. var med til at igangsætte magasinprogrammet Penge. I perioden 1996-2001 var Mollerup chefredaktør for Information og fra 2004 til 2015 var han programchef og lytter- og seerredaktør på DR.
I 2015 startede han virksomheden Mollerups Bureau. I årene 2017-2022 var han fagredaktør for samfund og erhverv på Trap Danmark, og i 2022 blev han tilknyttet lex.dk som redaktør.